Uurisin ka nii paljukese järgi, et Vičiunai Baltic proovib juba 2006 ndamast aastast vallutada Eesti jäätiseturgu Nestle jäätistega. Väga keeruline lugu. Nestle jäätistega on üldse selline lugu, et nad võivad olla ootamatult kehvad aga samas ka ootamatult head. Nende pakendid torkavad silma idapärase kujundusega. Ühtegi inforaasukest kusagilt nende kohta lugeda ei ole. www.nestle.com on nii suur ja üldsõnaline, et sealt ma jäätiseid küll üles ei leia. Kui  Vičiunai Baltic tõesti proovib Eesti jäätiseturule kanda kinnitada, siis võiks ta vähemasti talupojakeelse veebikese tekitada, et need kes leedu / poola / läti / ja muid keeli ei valda, saaksid siiski mingisugustki infot toodete kohta. Aga nagu üks reklaami inimene kunagi mainis - ta on väga paljude turundusinimestega rääkinud, aga mitte ükski neist ei ole ütelnud, et tal ehk midagi tegemata on või et teadmisi napib. Võib olla olengi mina ülimugavaks muutunud inime, kes aina kõikide jäätiste kohta veebist teavet  otsib.